CELEX: C2007/269/31
Language: sl
Date: 2007-11-10 00:00:00
Title: Zadeva C-315/07: Predlog za sprejetje predhodne odločbe, ki ga je vložilo Landesgericht Klagenfurt (Avstrija) 9. julija 2007 – A-Punkt Schmuckhandels GmbH proti Claudii Schmidt

10.11.2007   
            
            
               SL
            
            
               Uradni list Evropske unije
            
            
               C 269/16
            
         Predlog za sprejetje predhodne odločbe, ki ga je vložilo Landesgericht Klagenfurt (Avstrija) 9. julija 2007 – A-Punkt Schmuckhandels GmbH proti Claudii Schmidt
   (Zadeva C-315/07)
   (2007/C 269/31)
   Jezik postopka: nemščina
   Predložitveno sodišče
   Landesgericht Klagenfurt
   Stranki v postopku v glavni stvari
   
      Tožeča stranka: A-Punkt Schmuckhandels GmbH
   
      Tožena stranka: Claudia Schmidt
   Vprašanji za predhodno odločanje
   
               1)
            
            
               Ali predpis države članice, ki prepoveduje distribucijo srebrnega nakita v obliki obiskov zasebnikov z namenom, da bi prodajali srebrni nakit in zbirali naročila zanj, pri čemer vrednost nakita ne presega 40 eurov na kos, pomeni omejitev prostega pretoka blaga v smislu členov 28 in 30 ES, če je dostop na trg za blago Skupnosti mogoč samo prek dodatne obremenitve tega blaga s stroški za spremembo distribucijske strukture ter za spremembo in razširitev ponudbe proizvodov?
               V primeru pritrdilnega odgovora:
            
         
               2)
            
            
               Ali nacionalni predpis, ki v nasprotju s členoma 28 in 30 ES prepoveduje distribucijo srebrnega nakita v vrednosti, ki ne presega 40 eurov na kos, v obliki obiskov zasebnikov z namenom, da bi prodajali tak srebrni nakit in zbirali naročila zanj, pomeni upravičen in sorazmeren ukrep, ki nasprotuje pravici posameznika do distribucije srebrnega nakita v najvišji vrednosti 40 eurov?